**Zapisnik 6. redne seje Komisije za ocenjevanje kakovosti Fakultete za kmetijstvo in biosistemske vede**, ki je bila 27. 9. 2016, ob 9.00 uri, v sejni sobi fakultete.

**Prisotni:** mag. Andrej Vogrin, doc. dr. Jurij Rakun, Tanja Močenik, Meta Šepič, doc. dr. Marijan Janžekovič, mag. Ksenija Škorjanc

**Odsoten**: Miha Ritonja

 DNEVNI RED:

Ugotovitev sklepčnosti

1. Pregled in potrditev zapisnika prejšnje seje.

2. Monografije

3. Navodila za oblikovanje diplomskih del

4. Dogodki na fakulteti

5. Anketa o zadovoljstvu zaposlenih na delovnem mestu

6. Razno

Člani Komisije za ocenjevanje kakovosti Fakultete za kmetijstvo in biosistemske so se seznanili z dnevnim redom. Komisija je bila sklepčna in je lahko pričela s 6. redno sejo.

Ad 1

Predsednik komisije Andrej Vogrin je prisotne seznanil z zapisnikom in sklepi 5. redne seje Komisije za ocenjevanje kakovosti, z dne 9. 5. 2016. Na predložen zapisnik ni bilo pripomb. Prav tako je predstavil tudi zapisnik 1. korespondenčne seje Komisije za ocenjevanje kakovosti FKBV, z dne 7. 6. 2016.

**SKLEP 1:**

**Komisija za ocenjevanje kakovosti FKBV se je seznanila s sklepi zapisnika 5. redne seje Komisije za ocenjevanje kakovosti FKBV, z dne 9. 5. 2016 in 1. korespondenčne seje Komisije za ocenjevanje kakovosti FKBV z dne 7. 6. 2016 in ju soglasno sprejela. Objavljena bosta na spletni strani fakultete.**

Ad 2

Mag. Andrej Vogrin, predsednik komisije za ocenjevanje kakovosti na FKBV, je zbrane seznanil s pozitivnimi recenzentskimi mnenji in soglasjem katedre za izdajo za naslednji že izdani znanstveni monografiji: »Travniški sadovnjaki in njihovo vrednotenje«, avtorjev S. Tojnko in T. Unuk, in »Vloga fenolnih antioksidantov pri napovedi geografskega porekla vina«, avtorice V. Weingerl in s pozitivnimi recenzentskimi mnenji in soglasji o izdaji za publikacije, ki bodo izdane na FKBV: znanstvene monografije »Sledenje onesnaženja s cinkom v ekosistemu vinograda«, avtoric Mateje Muršec in Vesna Weingerl, »Podnebne spremembe in razvoj vinske trte«, avtorja Stanislava Vršiča in urejenimi zapiski predavanj pri predmetu pridelava okrasnih rastlin, avtorja Andreja Šuška.

Prav tako se je Komisija za ocenjevanje kakovosti FKBV seznanila še s predlogom inj soglasjem predstojnika študijske smeri Zagotavljanje varnosti in kvalitete hrane v prehrambeni verigi za izdajo učnega gradiva:

Gradivo za vaje za predmet Statistično načrtovanje eksperimentov in modeliranje

 za magistrski študij v okviru študijske smeri Zagotavljanje varnosti in kvalitete hrane v prehrambeni verigi, avtorice Livije Tušar. Komisija se je strinjala tudi s predlaganima recenzentoma Tadejo Kraner Šumenjak in Tomažem Langerholcem.

Na osnovi vsega navedenega in pregledanih recenzentskih mnenj je komisija za ocenjevanje kakovosti FKBV sprejela naslednje sklepe:

**SKLEP 2**

**Komisija za ocenjevanje kakovosti FKBV na osnovi pregledane dokumentacije soglaša z izdajo znanstvene monografije “Travniški sadovnjaki in njihovo vrednotenje”, avtorjev Stanislava Tojnka s sodelavci in predlaga senatu fakultete, da izdajo odobri.**

**SKLEP 3**

**Komisija za ocenjevanje kakovosti FKBV na osnovi pregledane dokumentacije soglaša z izdajo znanstvene monografije “Vloga fenolnih antioksidantov pri napovedi geografskega porekla vina”, avtorice Vesne Weingerl in predlaga senatu fakultete, da izdajo odobri.**

**SKLEP 4:**

**Komisija za ocenjevanje kakovosti FKBV na osnovi pregledane dokumentacije soglaša z izdajo znanstvene monografije »Sledenje onesnaženja s cinkom v ekosistemu vinograda«, avtoric Vesne Weingerl in Mateje Muršec in predlaga senatu fakultete, da izdajo odobri.**

**SKLEP 5**

**Komisija za ocenjevanje kakovosti FKBV na osnovi pregledane dokumentacije soglaša z izdajo znanstvene monografije »Podnebne spremembe in razvoj vinske trte«, avtorja Stanka Vršiča in predlaga senatu, da izdajo odobri.**

**SKLEP 6**

**Komisija za ocenjevanje kakovosti FKBV na osnovi pregledane dokumentacije soglaša z izdajo zapiskov predavanj pri predmetu pridelava okrasnih rastlin, avtorja Andreja Šuška in predlaga senatu, da izdajo odobri.**

**SKLEP 7**

**Komisija za ocenjevanje kakovosti FKBV se je seznanila s predlogom in soglasjem katedre za izdajo »Gradiv za vaje za predmet Statistično načrtovanje eksperimentov in modeliranje« skripta za magistrski študij v okviru študijske smeri Zagotavljanje varnosti in kvalitete hrane v prehrambeni verigi, avtorice Livije Tušar. Komisija soglaša s predlaganima recenzentoma, Tadejo Kraner Šumenjak in Tomažem Langerholcem. Tehnični recenzent še ni imenovan.**

Ad 3

Predsednik Komisije za ocenjevanje kakovosti FKBV je komisijo seznanil z dopisom prof. dr. Martine Bavec, v katerem zahteva, da se »v sled zagotavljanja kakovosti študija na UM FKBV«, umaknejo navodila za pisanje zaključnih del na I. in II. stopnji.

Komisija za ocenjevanje kakovosti FKBV se strinja, da je potrebno navodila za pisanje zaključnih del posodobiti in določene stvari izboljšati. Aktivnosti v zvezi z izdelavo novih navodil se na fakulteti že izvajajo.

**SKLEP 8**

**Komisija za ocenjevanje kakovosti FKBV poziva Komisijo za študijske zadeve na FKBV, da imenuje člane komisije, ki bodo izdelali nova navodila za pisanje zaključnih del na I. in II. stopnji študija.**

Ad 4

Predsednik komisije za ocenjevanje kakovosti FKBV je člane komisije seznanil z zadnjimi dogodki na fakulteti. Člani komisije smo bili enotni, da ti dogodki hromijo normalno delovanje fakultete in vplivajo na ugled naše fakultete. Komisija je v zvezi z dogajanjem na fakulteti sprejela naslednja sklepa:

**SKLEP 9**

**Komisija za ocenjevanje kakovosti FKBV zahteva, da dekan fakultete nemudoma imenuje na vse trenutno nezasedene funkcije odgovorne in s tem omogoči in zagotovi nemoteno delovanje fakultete in študijskega procesa.**

**SKLEP 10**

**Komisija za ocenjevanje kakovosti FKBV zahteva, da dekan fakultete na opozorjene nepravilnosti pri izvajanju študijskega procesa in izvajanju izpitov, nemudoma ustrezno ukrepa.**

Ad 5

Predsednik komisije za ocenjevanje kakovosti FKBV, mag. Andrej Vogrin, je člane pozval, da aktivno sodelujejo pri Anketi o zadovoljstvu zaposlenih na delovnem mestu.

Pod točko ni bilo sprejetega sklepa.

Ad 6

Pod točko razno ni bilo razprave.

Komisija je sejo zaključila ob 10.50.

 Predsednik komisije:

 mag. Andrej Vogrin

Zapisala:

mag. Ksenija Škorjanc